32000R1477
L 171/44
JURNALUL OFÍCIAL AL UNIUNII EUROPENE
REGULAMENTUL (CE) NR. 1477/2000 AL COMISIEI
din 10 iulie 2000
de stabilire a valorii componentelor agricole reduse, precum și a taxelor de import suplimentare aplicabile de la 1 iulie 2000 la importul în Comunitate de mărfuri prevăzute în Regulamentul (CE) nr. 3448/93 al Consiliului în cadrul acordurilor europene
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 3448/93 al Consiliului din 6 decembrie 1993 de stabilire a regimului comercial aplicabil anumitor mărfuri rezultate din transformarea produselor agricole (1), modificat ultima dată de Regulamentul (CE) nr. 2491/98 (2), în special articolul 7,
întrucât:
(1)
Protocolul nr. 3 privind schimburile de produse agricole transformate între Republica Cehă și Comunitate a fost modificat de protocolul de adaptare a acordului european cu Republica Cehă, în urma extinderii și a Rundei Uruguay (3), intrat în vigoare la 1 decembrie 1998.
(2)
Protocolul nr. 3 privind schimburile de produse agricole transformate între Republica Slovacă și Comunitate a fost modificat de protocolul de adaptare a acordului european cu Republica Slovacă, în urma extinderii și a Rundei Uruguay (4), intrat în vigoare la 1 noiembrie 1998.
(3)
Protocolul nr. 3 privind schimburile de produse agricole transformate între Republica Ungară și Comunitate a fost modificat de protocolul de adaptare a acordului european cu Republica Ungară, în urma extinderii și a Rundei Uruguay (5), intrat în vigoare la 1 ianuarie 1999.
(4)
Protocolul nr. 3 privind schimburile de produse agricole transformate între România și Comunitate a fost modificat de protocolul de adaptare a acordului european cu România, în urma extinderii și a Rundei Uruguay (6), intrat în vigoare la 1 ianuarie 1999.
(5)
Protocolul nr. 3 privind schimburile de produse agricole transformate între Bulgaria și Comunitate a fost modificat de protocolul de adaptare a acordului european cu Bulgaria, în urma extinderii și a Rundei Uruguay (7), intrat în vigoare la 1 iulie 2000.
(6)
Protocolul nr. 2 privind schimburile de produse agricole transformate, modificat de protocolul de adaptare a acordului european cu Republica Estonia (8), a intrat în vigoare la 1 septembrie 1999.
(7)
Protocolul nr. 2 privind schimburile de produse agricole transformate, modificat de protocolul de adaptare a acordului european cu Republica Lituania (9), a intrat în vigoare la 1 septembrie 1999.
(8)
Protocolul nr. 2 privind schimburile de produse agricole transformate, modificat de protocolul de adaptare a acordului european cu Republica Letonia (10), a intrat în vigoare la 1 martie 2000.
(9)
Taxele care rezultă din aceste măsuri nu le pot depăși pe cele care decurg din aplicarea Tarifului Vamal Comun.
(10)
Regulamentul (CE) nr. 1460/96 al Comisiei (11), modificat de Regulamentul (CE) nr. 2495/97 (12), stabilește modalitățile de punere în aplicare a regimurilor comerciale preferențiale, aplicabile anumitor mărfuri rezultate din transformarea produselor agricole, menționate în articolul 7 din Regulamentul (CE) nr. 3448/93,
ADOPTĂ PREZENTUL REGULAMENT:
Articolul 1
Prezentul regulament stabilește, de la 1 iulie 2000, componentele agricole reduse aplicabile la importul de mărfuri care intră sub incidența Regulamentului (CE) nr. 3448/93 pentru care este prevăzută o reducere a componentei agricole prin acordurile preferențiale încheiate cu țările în cauză, precum și taxele suplimentare reduse corespunzătoare.
Articolul 2
Valorile prevăzute în anexele I și II se aplică importurilor din Republica Cehă, în condițiile stabilite în temeiul protocolului nr. 3 la acordul încheiat cu Republica Cehă privind comerțul și măsurile de însoțire.
Valorile prevăzute în anexele III și IV se aplică importurilor din Republica Slovacă, în condițiile stabilite în temeiul protocolului nr. 3 la acordul încheiat cu Republica Slovacă privind comerțul și măsurile de însoțire.
Valorile prevăzute în anexele V, VI, VII și VIII se aplică importurilor din Republica Ungară, în condițiile stabilite în temeiul protocolului nr. 3 la acordul încheiat cu Republica Ungară privind comerțul și măsurile de însoțire.
Valorile prevăzute în anexele IX și X se aplică importurilor provenind din România, în condițiile stabilite în temeiul protocolului nr. 3 la acordul încheiat cu România privind comerțul și măsurile de însoțire.
Valorile prevăzute în anexele XI și XII se aplică importurilor provenind din Bulgaria, în condițiile stabilite în temeiul protocolului nr. 3 la acordul încheiat cu Bulgaria privind comerțul și măsurile de însoțire.
Valorile prevăzute în anexele XIII și XIV se aplică importurilor provenind din Republica Estonia, în condițiile stabilite în temeiul protocolului nr. 2 la acordul încheiat cu Republica Estonia privind comerțul și măsurile de însoțire.
Valorile prevăzute în anexele XV și XVI se aplică importurilor provenind din Republica Lituania, în condițiile stabilite în temeiul protocolului nr. 2 la acordul încheiat cu Republica Lituania privind comerțul și măsurile de însoțire.
Valorile prevăzute în anexele XVII și XVIII se aplică importurilor provenind din Republica Letonia, în condițiile stabilite în temeiul protocolului nr. 2 la acordul încheiat cu Republica Letonia privind comerțul și măsurile de însoțire.
Articolul 3
Prezentul regulament intră în vigoare în ziua publicării în Jurnalul Oficial al Comunităților Europene.
Se aplică de la 1 iulie 2000.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 iulie 2000.